
Hrvatski zavod za javno zdravstvo 
Zagreb, 26. svibnja 2020. 


Preporuke za obavljanje djelatnosti pripreme i posluživanja hrane (catering) 
tijekom epidemije COVID-19 


Sukladno reaktivaciji organizacije rada ketering djelatnosti i objekata temeljem Odluke o prilagodbi 
mjera, tijekom epidemije COVID-19, radi zaštite djelatnika i uzvanika preporučuje se postupanje 
sukladno sljedećim preporukama. 


1. Opće preporuke 





Vidljive obavijesti. Za sve djelatnike i posjetitelje na vidljivom je mjestu potrebno postaviti obavijesti 
o potrebi pridržavanja općih higijenskih mjera i mjera fizičke udaljenosti. 


Pojačana osobna higijena. Treba izbjegavati nečistim rukama dodirivati usta, nos, oči i lice. 


Dezinfekcija ruku. Svima treba stalno biti na raspolaganju dezinfekcijsko sredstvo (na bazi alkohola u 
koncentraciji ne manjoj od 70% ili drugo dezinfekcijsko sredstvo prikladno za korištenje na koži s 
deklariranim virucidnim djelovanjem) uz istaknutu obavijest o potrebi dezinfekcije ruku prilikom 
dolaska i tijekom boravka u ketering objektu. Ugostitelji se trebaju pridržavati najviših higijenskih 
standarda. Zaposlenici moraju čim češće koristiti dezinficijens za ruke, svakako prije posluživanja 
nove skupine gostiju kao i tijekom usluživanja. 


Maske za lice. Preporučuje se da zaposlenici nose maske za lice u zatvorenom prostoru objekta, 
osobito oni koji zaposleni na pripremi hrane. Osim medicinskih maski mogu se koristiti i platnene 
maske za lice koje se peru na minimalno 60"C i ponovno koriste. Upute o pravilnom korištenju maski 
dostupne su na poveznici: https://bit.ly/3caB81N. 


Zaštitne rukavice. Preporučuje se da zaposlenici nose jednokratne zaštitne rukavice (nitrilne ili PVC), 
osobito oni koji su zaposleni na pripremi hrane. Ostalim zaposlenicima preporučuje se da redovito, 
čim češće dezinficiraju ruke prilikom obavljanja poslova. 


Veličina prostora i maksimalan broj osoba. Na mjestima predviđenim za održavanje događaja, 
priredbe ili manifestacije treba osigurati prostor od najmanje 4 m“ po osobi. Broj osoba pritom 
uključuje organizatore, sudionike i ostalo osoblje koje sudjeluje u organizaciji događaja. 





E 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 
F: +385 1 4863 366 
www.hzjz.hr 


Maksimalan broj sudionika u objektima u djelatnosti pripreme i posluživanja hrane (catering) 

















NAJVEĆI BROJ LJUDI 
Datum 
u zatvorenim prostorima na otvorenim prostorima 
od 27. svibnja 2020. 100 150 
od 15. lipnja 2020. 200 250 
od 1. srpnja 2020. 300 500 

















Maksimalni broj osoba na otvorenim ili u zatvorenim prostorima podložan je promjeni sukladno 
rezultatima situacijske analize i kontinuirane epidemiološke procjene stanja. 


2. Organizacija rada, posluživanje hrane i napitaka 





Informiranost osoblja i zaposlenika. Prije početka rada potrebno je educirati sve zaposlenike i 
osoblje o svim mjerama koje se provode. 


Posluživanje hrane i pića. Posjetitelji mogu na mjestu događaja naručiti obrok ili napitak koji će uzeti 
sa sobom i konzumirati na otvorenome. Prilikom naručivanja mora se poštovati fizički razmak od 
najmanje 1,5 m između gostiju koji čekaju u redu. Za šankom je moguće naručiti i preuzeti hranu ili 
napitak bez zadržavanja, odnosno nije dopušteno zadržavanje za šankom. Također, moguće je 
posluživanje stajaćih gostiju ako se drže fizičkog razmaka, s visokim stolovima i bez njih, uz 
konzumaciju iz ruke. 


Posluživanje na otvorenim prostorima. Određuje se jedan zaposlenik koji poslužuje unaprijed točno 
određeni broj stolova kako bi se što više smanjilo miješanje zaposlenika i gostiju. 


Posebna pravila za posluživanje uzvanika ili samoposluživanje za švedskim stolom (bife). Tijekom 
boravka u prostorijama u kojima je bife, kao i u redu pri samoposluživanju za švedskim stolom, 
preporučuje se da gosti održavaju fizički razmak od 1,5 m, osim ako se radi o članovima iste obitelji ili 
osoba koje su uobičajeno u bliskom kontaktu. Preporučuje se da posluživanje ili samoposluživanje za 
švedskim stolom bude provedeno tako da ponuđena hrana bude poslužena na stolovima u jednom 
redu, omogućujući time kružno kretanje uzvanika oko stola, tako da se uzvanici čim manje zadržavaju 
ispred hrane. Ostale mjere fizičke udaljenosti vezane za obiteljske ili druge grupe posjetitelja koje u 
skupini koriste usluge objekta vrijede kao i za sve druge ugostiteljske objekte. 

Ograničenje ukupnog broja posjetitelja. Ograničenje broja posjetitelja može se postići na način da se 
na raspolaganje stavi onaj broj stolova koji je moguće postaviti tako da su pojedine, različite, skupine 
posjetitelja međusobno udaljene 1,5 m osim kada je riječ o istoj, organiziranoj, skupini posjetitelja, 
članovima istog kućanstva ili osobama koje su uobičajeno u bliskom kontaktu. Mora se poštovati 
fizički razmak od najmanje 1,5 m među uzvanicima koji čekaju u redu, osim ako se radi o članovima 
iste obitelji kada nije potrebno da članovi iz iste obitelji održavaju razmak. 


Broj djelatnika. U prostorijama u kojima je bife treba biti najmanji mogući broj djelatnika u isto 
vrijeme, ali dovoljno za obavljanje radnih zadataka bez zastoja. Određuje se jedan djelatnik koji 
poslužuje unaprijed točno određeni broj stolova kako bi se što više smanjilo miješanje zaposlenika i 
gostiju. 


Nakon odlaska svake skupine gostiju. Stol, stolice i druge površine koje su gosti dodirivali potrebno 
je prebrisati dezinficijensom, odnosno ukloniti stolnjake čak i ako nisu vidno zaprljani. 


Dnevno mjerenje tjelesne temperature. Zaposlenici trebaju u jutarnjim satima prije dolaska na 
mjesto događaja (posao) izmjeriti tjelesnu temperaturu. Ako je tjelesna temperatura viša od 37,2 “C, 
ako se osoba osjeća bolesno ili ima bilo koje znakove bolesti (odnosi se na sve simptome i znakove 
bolesti, ne samo na bolesti dišnih puteva), treba se javiti nadređenom i ne dolaziti na posao dok se 
telefonski ne javi liječniku obiteljske medicine. 


Evidencija. Preporučuje se vođenje evidencije sudionika i osoblja radi lakšeg praćenja kontakata u 
slučaju eventualne pojave zaraze virusom SARS-CoV-2 pri čemu će se prikupljati osnovni podatci: ime, 
prezime i broj telefona. 


3. Higijena prostora 





Čišćenje i dezinfekcija prostora. Upute za čišćenje i dezinfekciju prostora dostupne su na sljedećim 
poveznicama: 


* —Bezoboljelih od bolesti COVID-19: https://bit.ly/2VLkkt3 
* Osobe pod sumnjom ili oboljele od bolesti COVID-19: https://bit.Iy/3d1WmisS. 
* Ostale opće mjere prevencije širenja bolesti COVID-19: https://bit.ly/3cp9lvi 


Prozračivanje. Potrebno je redovito prozračivati sve prostorije. 


Klima uređaji, uređaji za grijanje i ventilaciju. Općenita preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posvetiti posebnu pažnju praćenju stanja filtera i održavanju pravilne 
brzine zamjene zraka u zatvorenom prostoru. Treba provjeriti pravilno funkcioniranje opreme za 

ventilaciju i izmjenu zraka. Preporučuje se ventilacija povećanim postotkom vanjskog zraka koji 
cirkulira u sustav te način rada bez recirkulacije kako bi se poticale promjene zraka koje smanjuju 
koncentraciju potencijalno zaraznih čestica. 


Oprema za pranje tekstila i pranje posuđa. Potrebno je provjeriti pravilno funkcioniranje opreme za 
pranje posuđa i rublja, posebno radne temperature, kao i ispravnu dozu kemikalija za čišćenje i 
dezinfekciju. 


Odlaganje otpada. Preporuča se postavljanje kante za otpatke s odgovarajućim poklopcima i 
umetnutim vrećicama za otpatke. 


Dostavno vozilo za dostavu ketering obroka. Unutrašnjost prijevoznog sredstva potrebno je redovno 
čistiti i dezinficirati nakon svake vožnje, pri čemu je posebno potrebno obratiti pozornost na površine 
koje se često dodiruju rukama kao što su kvake na vratima, volan, radna ploča i slično. Za vrijeme 
vožnje savjetuje se korištenje ventilacije, ili, ukoliko to dozvoljavaju vremenske prilike, otvaranje 
krovnih prozora. Ventilacija vozila trebala bi biti u načinu rada bez recirkulacije kako bi se poticale 
promjene zraka koje smanjuju koncentraciju potencijalno zaraznih čestica. Hrana pripremljena za 
ketering mora biti transportirana na uobičajeni način. 


